stanford-oval/wikipedia huggingface dataset:
แอนโทนี่ มาร์เทียส
เกียรติประวัติ

แชมป์ PABA รุ่นซูเปอร์ฟลายเวท (2548)
ชิง 19 เมษายน 2548 ชนะน็อค คมฤทธิ์ 3เคแบตเตอรี่ ยก 4 ที่ จ.นนทบุรี
ป้องกันแชมป์ครั้งที่ 1, 25 กรกฎาคม 2548 ชนะน็อค ทับทิมแดง ณ ราชวัตร ยก 11 ที่ กทม.
ตุลาคม 2548 ถูกปลด
เคยชิงแชมป์ต่อไปนี้แต่ไม่สำเร็จ
ชิงแชมป์ ABC รุ่นซูเปอร์ฟลายเวท 11 กันยายน 2547 แพ้คะแนน เดวิด นครหลวงโปรโมชั่น ที่ จ.ชัยนาท
ชิงแชมป์ WBO เอเชียรุ่นจูเนียร์แบนตัมเวท 27 ธันวาคม 2548 แพ้คะแนน ประมวนศักดิ์ โพธิ์สุวรรณ ที่ จ.ชุมพร
ชิงแชมป์เครือจักรภพรุ่นฟลายเวท 10 กุมภาพันธ์ 2549 แพ้น็อค ลี ฮัสกิน ยก 2 ที่ อังกฤษ
ชิงแชมป์แอฟริกากลางและตะวันออกรุ่นซูเปอร์แบนตัมเวท 1 เมษายน 2549 แพ้คะแนน ซันเด โอเทียโน ที่ เคนยา
โทมัส ออทโท บิชอป

โทมัส ออทโท บิชอป
โทมัส ออทโท บิชอป (เกิดเมื่อปี ค.ศ. 1877 – เสียชีวิตเมื่อวันที่ 1 พฤษภาคม ค.ศ. 1952) เป็นนักการเมืองชาวนิวซีแลนด์ สังกัดพรรคชาติ บิชอปได้รับการแต่งตั้งให้เป็นสมาชิกสภานิติบัญญัติแห่งชาติ และในปี ค.ศ. 1950 ได้รับการแต่งตั้งให้เป็นประธานสภานิติบัญญัติแห่งชาติ ในปี ค.ศ. 1950 จนกระทั่งยกเลิกในปี ค.ศ. 1951 บิชอปเสียชีวิตเมื่อวันที่ 1 พฤษภาคม ค.ศ. 1952 ด้วยวัย 75 ปี ที่เมืองโลเวอร์ ฮัตต์
ไทย-ญี่ปุ่น

ไทย-ญี่ปุ่น อาจหมายถึง
สะพานไทย-ญี่ปุ่น
ศูนย์เยาวชนกรุงเทพมหานคร (ไทย-ญี่ปุ่น)
สถาบันเทคโนโลยีไทย-ญี่ปุ่น
สะพานไทย-ญี่ปุ่น ตั้งอยู่บริเวณแยกศาลาแดง กรุงเทพมหานคร
โอต้าว

โอต้าว หรือ โอวต้าว เป็นอาหารพื้นเมืองประจำจังหวัดภูเก็ต  อาหารของชาวจีนฮกเกี้ยนที่ถูกนำเข้ามาที่จังหวัดภูเก็ต สิงคโปร์ และปีนังซึ่งโอวต้าวของแต่ละเมืองก็จะมีความแตกต่างกันไป ที่เรียกว่า โอต้าว เพราะ โอ (蚝) เป็นภาษาจีนฮกเกี้ยน แปลว่าหอย
ในประเทศสิงคโปร์ และประเทศมาเลเซียเรียกว่า โอเจี้ยน (蚝煎)
โอต้าว มีลักษณะคล้ายหอยทอดของภาคกลาง แต่เนื้อแป้งเหนียวนุ่มกว่า (แป้งสาลีผสมแป้งมันสำปะหลัง) เพราะผ่านการปรุงพิเศษ รสชาติจัดจ้าน มีส่วนผสมของหอยนางรมตัวเล็ก ๆ (ชาวภูเก็ตเรียก หอยติบ) ผสมกับเผือกนึ่ง ไข่ไก่  ไม่ใส่ถั่วงอก แต่จะนิยมทานเป็นเครื่องเคียง ปรุงรสด้วยซีอิ้วขาว พริกไทย น้ำตาล ผัดให้เข้ากัน แต่งหน้าด้วยการโรยกากหมู กุ้งแห้งหอมแดงเจียว นิยมเสิร์ฟพร้อมถั่วงอกและซอสพริกเพื่อแก้เลี่ยนและเติมรสชาติความเข้มข้นของโอต้าว หากจะทานให้อร่อยยิ่งขึ้น ต้องห่อด้วยใบตองแบบโบราณจะทำให้โอต้าวหอมอร่อย และไม่เยิ้มไปด้วยน้ำมัน
ชาวภูเก็ตนิยมรับประทานโอต้าวเป็นอาหารว่าง โดยมากนิยมรับประทานกันตอนบ่าย และตอนกลางคืนโดยเป็นอาหารว่างมื้อดึก มีรสชาติจัดจ้าน สามารถปรุงรสเพิ่มเติมได้ตามใจผู้รับประทาน ซึ่งแหล่งขายโอต้าวขึ้นชื่อในจังหวัดภูเก็ตที่สำคัญคือ โอต้าว บางเหนียว ตลาดเกษตร สะปำ และ โอต้าว ถนนปฏิพัทธ์
โนรี จ๊อกกี้ยิม

| โนรี จ๊อกกี้ยิม |
| --- | --- |
เกิด: วิสันต์ ทุ่มโมง 18 มิถุนายน พ.ศ. 2513 (54 ปี)
โนรี จ๊อกกี้ยิม มีชื่อจริงว่า วิสันต์ ทุ่มโมง  เกิดเมื่อวันที่ 18 มิถุนายน พ.ศ. 2513 ที่บ้านเลขที่ 50 หมู่ 3 ตำบลน้ำคำใหญ่ อำเภอยโสธร จังหวัดอุบลราชธานี (ปัจจุบันคือ จังหวัดยโสธร) เป็นลูกคนที่ 3 ในบรรดาพี่น้องทั้งหมด 4 คน  มีสถิติการชกทั้งหมด 67 ครั้ง ชนะ 46 (น็อค 29) เสมอ 2 แพ้ 19
ประวัติ

โนรีชื่นชอบการชกมวยมาตั้งแต่ยังเด็ก เข้ามาชกมวยในกรุงเทพฯโดยเข้ามาอยู่ที่ค่ายจ๊อกกี้ยิมของ สมมาตร หงสกุล ที่ย่านถนนพระราม 6 โดยผู้เป็นพ่อนำมาตัวมาฝากไว้ ช่วงแรกขึ้นชกมวยไทยแต่แพ้รวด 3 ครั้ง จึงเปลี่ยนมาชกมวยสากล โดยขึ้นชกครั้งแรกเมื่อ 12 กุมภาพันธ์ พ.ศ. 2528 ชนะคะแนน ชัย เจริญภาส จากนั้น โนรีแสดงฝีมือได้ดี เช่น ผลัดแพ้ชนะกับ ดาวรุ่ง ชูวัฒนะ ชนะคะแนน สมบัติ เอื้อสัมพันธ์ และเคยเป็นคู่ซ้อมให้กับ สามารถ พยัคฆ์อรุณและ เขาทราย แกแล็คซี่ ได้ครองแชมป์เวทีราชดำเนินรุ่นจูเนียร์เฟเธอร์เวท (122 ปอนด์) เมื่อ 14 กุมภาพันธ์ พ.ศ. 2531 ด้วยอายุเพียง 18 ปีเท่านั้น และเริ่มเดินทางไปชกต่างประเทศตั้งแต่ พ.ศ. 2532
โนรีเริ่มมีชื่อเสียงเมื่อชกชนะคะแนน นาโอโตะ ทาคาอิชิ รองแชมป์โลกชาวญี่ปุ่นอย่างขาดลอยในการชกเป็นมวยประกอบรายการ ไมค์ ไทสัน ป้องกันตำแหน่งแชมป์โลกที่ประเทศญี่ปุ่น เมื่อ 11 กุมภาพันธ์ พ.ศ. 2533 หลังจากนั้นกลับมาชกชนะในเมืองไทยอีก 5 ครั้งรวด โนรีจึงได้รับการสนับสนุนให้ชิงแชมป์โลกรุ่นจูเนียร์เฟเธอร์เวท WBA เมื่อ พ.ศ. 2534 แต่ก็ไม่ประสบความสำเร็จ จากนั้นชีวิตการชกมวยของโนรีก็ตกต่ำลง โนรีได้มาเป็นคู่ซ้อมให้กับ แสน ส.เพลินจิต ที่กำลังจะขึ้นชิงแชมป์โลกในรุ่นฟลายเวท (112 ปอนด์) ด้วยความที่เป็นนักมวยพิกัดที่ใหญ่กว่า โนรีจึงได้ลงนวมซ้อมให้กับแสนจนกระทั่งได้แชมป์โลกในที่สุด และได้ชกประกอบรายการในจัดของทรงชัย รัตนสุบรรณด้วยใน ช่วง พ.ศ. 2537 แต่ก็มีแพ้บ้าง ชนะบ้าง  โนรีมีโอกาสได้ชิงแชมป์ OPBF และ PABA ในช่วง พ.ศ. 2538 - 2539 แต่ไม่สำเร็จ ต่อมาในปี พ.ศ. 2540 อรทัย กาญจนชูศักดิ์ ได้นำโนรีไปสร้างสรรค์ พร้อมกับเปลี่ยนชื่อใหม่เป็น ของดี มีคุณภาพ ได้ครองแชมป์โลกรุ่นจูเนียร์ไลท์เวท (130 ปอนด์) ของ WBF แต่ไม่มีโอกาสขึ้นชกป้องกันตำแหน่งเลย เพราะเจ้าตัวติดยาเสพติดอย่างหนัก และภรรยาและลูกสาวทั้งหมด 3 คนก็ขอแยกทางไป ในช่วงนั้นโนรีมีเงินเก็บเป็นจำนวนมากถึง 10 ล้านบาท แต่ประมาทในชีวิตจึงใช้เงินจนหมด เมื่อเป็นเช่นนี้ ผู้จัดการก็ทอดทิ้ง ในที่สุดโนรีชกนอกรอบแพ้น็อค ชดช้อย ใหม่เมืองคอน ยก 3 จึงถูกปลดจากตำแหน่งเมื่อ พ.ศ. 2543
โนรีขึ้นชกเป็นมวยสากลประกอบรายการที่เวทีลุมพินีอีกไม่นานก็แขวนนวม โดยขึ้นชกครั้งสุดท้ายเมื่อ 10 พฤศจิกายน พ.ศ. 2543 แพ้น็อค กุหลาบแดง เกียรติกรีรินทร์ ยก 3 ต่อมาโนรีได้หันมาค้ายาเสพติดและถูกตำรวจสถานีตำรวจนครบาลบางเขนจับกุมพร้อมของกลางยาบ้ากว่า 100 เม็ด เมื่อปี พ.ศ. 2544 ต้องโทษอยู่ประมาณ 3 ปี เมื่อออกมาจากเรือนจำเงินที่เก็บไว้ทั้งหมดก็หมด  ปัจจุบันโนรีเป็นคนเร่ร่อนที่ท่าน้ำราชวงศ์, ท่าน้ำกรมเจ้าท่า และท่าน้ำสะพานปิ่นเกล้าฝั่งธนบุรี รับจ้างทำความสะอาดในบริเวณนั้นและเป็นคนชี้ทางบอกสถานที่ให้กับนักท่องเที่ยวและผู้คนที่สัญจรผ่านไปมา ได้เงินเป็นค่าสินน้ำใจวันละ 200-500 บาท ยังชีพอยู่ได้ด้วยการซื้อของรับประทานจากร้านเซเว่น อีเลฟเว่น
เกียรติประวัติ

แชมป์ประเทศไทยรุ่นจูเนียร์เฟเธอร์เวท
ชิง 14 กุมภาพันธ์ 2531 ชนะคะแนน ดาวใหม่ ศิษย์โคดม
ป้องกันแชมป์ครั้งที่ 1, 17 กันยายน 2532 ชนะน็อค ยก 8 ไทรโยค ส.พญาไท
สละแชมป์
แชมป์โลกรุ่นจูเนียร์ไลท์เวท WBF (2540- 2543)
ชิง 23 พฤษภาคม 2540 ชนะน็อคยก 5 ชอว์น ซิมมอนส์ ( สหรัฐ) ที่ ห้างเซ็นทรัล พลาซ่า ปิ่นเกล้า
กุมภาพันธ์ 2543 ถูกปลด
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นจูเนียร์เฟเธอร์เวท WBA เมื่อ 20 ม.ค. 2534 แพ้น็อค ยก 9 หลุยส์ เอนริกิว เมนโดซา ( โคลอมเบีย) ที่ ห้างพันธุ์ทิพย์ พลาซ่า ประตูน้ำ
ชิงแชมป์ภาคฯรุ่นจูเนียร์ไลท์เวท เมื่อ 9 ต.ค. 2538 แพ้น็อค ยก 8 ยามาโตะ มิตานิ ( ญี่ปุ่น) ที่ โครักกุเอ็น ฮอลล์  กรุงโตเกียว
ชิงแชมป์ PABA รุ่นจูเนียร์ไลท์เวทเมื่อ19 พ.ค. 2539 แพ้น็อค ยก 6 ลัควา ชิม ( มองโกเลีย) ที่ มหาชัยวิลลา จ.สมุทรสาคร
โนริโอะ โอมูระ

| ข้อมูลส่วนตัว |
| --- | --- | --- | --- |
ชื่อเต็ม:  โนริโอะ โอมูระ
วันเกิด:   (1969-09-06) 6 กันยายน ค.ศ. 1969 (55 ปี)
สถานที่เกิด:  มัตสึเอะ, ประเทศญี่ปุ่น
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1992–2001 |  โยโกฮามะ เอ็ฟ มารินอส |  248 |  (22) |
| 2002–2003 |  Vegalta Sendai |  48 |  (4) |
| 2004–2006 |  ซานเฟรซ ฮิโรชิมะ |  67 |  (3) |
| 2006–2007 |  สโมสรฟุตบอลโยโกฮามะ |  33 |  (1) |
| 2008 |  ไกนาเร ทตโตริ |  17 |  (0) |
ทีมชาติ
| 1995–1998 |  ประเทศญี่ปุ่น |  30 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โนริโอะ โอมูระ (ญี่ปุ่น: 小村 徳男; โรมาจิ: Omura Norio) เป็นอดีตนักฟุตบอล และผู้จัดการทีมชาวญี่ปุ่น  ซึ่งเคยทำหน้าที่ร่วมกับฟุตบอลทีมชาติญี่ปุ่น
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 1995 | 4 | 0 |
| 1996 | 12 | 2 |
| 1997 | 10 | 2 |
| 1998 | 4 | 0 |
| รวม | 30 | 4 |
แหล่งข้อมูลอื่น

โนริโอะ โอมูระ ที่เจลีก (ญี่ปุ่น)
| ด ค กไกนาเร ทตโตริ – ผู้จัดการทีม |
| --- | --- |
 มิซูงูจิ (2007)  วิทยา (2007–10)  มัตสึดะ (2010–11)  โยชิซาวะ (2012)  โอมูระ (2013)  มาเอดะ (2013)  มัตสึนามิ (2014–15)  ฮาชิราตานิ (2016)  โมริโอกะ (2017–18)  ซูโด (2018–19)  ทากางิ (2019–21)  จง-ซง (2021–)
แมงคีมละมั่งเหลือง

| แมงคีมละมั่งเหลือง |
| --- | --- |

ตัวผู้เกาะอยู่ด้านหน้า ขณะที่ตัวเมียอยู่ด้านบน เพศผู้มีความยาว 70 มิลลิเมตร (2.8 นิ้ว)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: อันดับด้วง Coleoptera
วงศ์:: Lucanidae Lucanidae
สกุล:: Hexarthrius Hexarthrius Hope, 1842
สปีชีส์:: Hexarthrius parryi
ชื่อทวินาม
Hexarthrius parryi Hope, 1842

ชนิดย่อย
 ดูข้างล่าง
แมงคีมละมั่งเหลือง หรือ ด้วงคีมละมั่งเหลือง (ชื่อวิทยาศาสตร์: Hexarthrius parryi) เป็นแมงคีมชนิดหนึ่งที่มีรูปร่างทั่วไปเหมือนแมงคีมละมั่งดำเขาใหญ่ (H. nigritus) ที่อยู่ในสกุลเดียวกัน แต่มีปีกนอกที่เป็นปีกแข็งเป็นสีเหลืองประมาณ 2 ใน 3 จากส่วนปลายปีก ยกเว้นขอบเส้นปีกตรงกลางเป็นสีดำ ตัวเมียมีสีดำและมีบริเวณส่วนไหล่ค่อนข้างกลม ปลายหนวดมีปล้อง 4-5 ปล้อง โดยถือเป็นชนิดต้นแบบของสกุลนี้ด้วย
พบกระจายพันธุ์ในอินเดีย, พม่า, มาเลเซีย และประเทศไทย ที่อำเภอเวียงป่าเป้า จังหวัดเชียงราย ตัวผู้มีขนาดความยาวประมาณ 43-80 มิลลิเมตร ขณะที่ตัวเมียประมาณ 98-39 มิลลิเมตร ขยายพันธุ์โวยการวางไข่ในขอนไม้ ตัวหนอนจะกินไม้ผุซึ่งเจริญเติบโตได้ดี
สามารถเลี้ยงเป็นสัตว์เลี้ยง ซึ่งเพาะขยายพันธุ์ในที่เลี้ยงได้แล้ว โดยอาจเพาะเลี้ยงในขวดสุราแบบแบนก็ได้ โดยใส่ขี้เลื่อยและเศษไม้ผุลงไป
ชนิดย่อย

แมงคีมฃนิดนี้แบ่งออกเป็น 4 ชนิดย่อย ดังนี้:
Hexarthrius parryi deyrollei Parry, 1864 (มาเลเซีย, พม่า, ไทย)
Hexarthrius parryi elongatus Jordan, 1894 (มาเลเซีย)
Hexarthrius parryi paradoxus Mollenkamp, 1898 (เกาะชวา, เกาะสุมาตรา)
Hexarthrius parryi parryi Hope, 1842 (บังกลาเทศ, กัมพูชา, อินเดีย, ลาว, พม่า, ไทย, เวียดนาม)
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q2617188  BioLib: 325459  GBIF: 6957701  iNaturalist: 469487  IRMNG: 11498292
โนริโกะ อาโอยามะ

| โนริโกะ อาโอยามะ |
| --- | --- |
เกิด:  (1978-12-29) 29 ธันวาคม ค.ศ. 1978 (45 ปี) ชิบะ ประเทศญี่ปุ่น
อาชีพ: นางแบบ, นักแสดง
ปีปฏิบัติงาน: 2002-ปัจจุบัน
โนริโกะ อาโอยามะ (เกิดเมื่อวันที่ 29 ธันวาคม ค.ศ. 1978) เป็นนักแสดงและนางแบบชาวญี่ปุ่น ซึ่งโนริโกะเริ่มแสดงภาพยนตร์มากถึง 20 เรื่อง ตั้งแต่ปี ค.ศ. 2002
ผลงานที่ได้รับการคัดเลือก > ภาพยนตร์

| ปี | เรื่อง | บทบาท |
| --- | --- | --- |
| 2010 | Paranormal Activity 2: Tokyo Night | ฮารุกะ ยามาโนะ |
| 2008 | Legendary Assassin |  |
ผลงานที่ได้รับการคัดเลือก > โทรทัศน์

| ปี | เรื่อง |
| --- | --- |
2011: Full Throttle Girl
2015: Kabukimono Keiji
แหล่งข้อมูลอื่น

โนริโกะ อาโอยามะ ที่อินเทอร์เน็ตมูวีเดตาเบส
เอฟเอคัพ รอบชิงชนะเลิศ 2021

เอฟเอคัพ รอบชิงชนะเลิศ ปี 2021 เป็นรอบชิงชนะเลิศของ เอฟเอคัพ ฤดูกาล 2020–21 และเป็นรอบชิงชนะเลิศครั้งที่ 140 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 15 พฤษภาคม ค.ศ. 2021 ที่ สนามกีฬาเวมบลีย์ ในกรุงลอนดอน, ประเทศอังกฤษ. แมตช์นี้เป็นการตัดสินกันระหว่าง เชลซี และ เลสเตอร์ซิตี. ผู้ชนะจะได้รับพื้นที่ในรอบแบ่งกลุ่มของ ยูฟ่ายูโรปาลีก ฤดูกาล 2021–22. แมตช์นี้ได้รับการรายงานว่าเป็นหนึ่งในเหตุการณ์ที่กลับมามีผู้ชมจำนวนมากกลับมาอีกครั้ง, หลังจาก การแพร่ระบาดของโควิด-19 ในประเทศอังกฤษ, จะถูกนำไปใช้, รอบชิงชนะเลิศอาจจะมีผู้ชมจำนวน 20,000 คน. นอกจากนี้ยังใช้เป็นกิจกรรมนำร่องสำหรับการใช้ หนังสือเดินทางโควิด แต่สิ่งเหล่านี้จะไม่บังคับ.
เส้นทางสู่นัดชิงชนะเลิศ > เชลซี

| รอบ | คู่แข่งขัน | ผล |
| --- | --- | --- |
| 3 | มอร์คัม (H) | 4–0  |
| 4 | ลูตันทาวน์ (H) | 3–1 |
| 5 | บาร์นสลีย์ (A) | 1–0 |
| QF | เชฟฟีลด์ยูไนเต็ด (H) | 2–0 |
| SF | แมนเชสเตอร์ซิตี (N) | 1–0 |
สัญลักษณ์: (H) = สนามทีมเหย้า; (A) = สนามทีมเยือน; (N) = สนามกลาง
ในฐานะทีมจาก พรีเมียร์ลีก, เชลซีเข้าสู่การแข่งขันในรอบที่สามกับแมตช์เหย้าพบกับฝั่งจาก ลีกทู มอร์คัม. เชลซี ชนะ 4–0 กับประตูที่มาจาก เมสัน เมานต์, ทีโม แวร์เนอร์, แคลลัม ฮัดสัน-โอดอย และ ไค ฮาเวิทซ์. ในรอบที่สี่, พวกเขาลงเล่น แชมเปียนชิป ฝั่ง ลูตันทาวน์ ที่บ้าน. ที่ สแตมฟอร์ดบริดจ์, เชลซีชนะ 3–1 กับหนึ่งแฮททริคจาก แทมมี อับราฮัม. ในรอบที่ห้า, พวกเขาลงเล่นออกไปเยือนที่อื่นทีมแชมเปียนชิป, บาร์นสลีย์. ที่ โอกเวลล์, เชลซีเข้าสู่หลังจากที่ประตูหนึ่งเดียวของอับราฮัมในชัยชนะ 1–0. ในรอบก่อนรองชนะเลิศ, เชลซีลงเล่นพบกับทีมร่วมพรีเมียร์ลีก เชฟฟีลด์ยูไนเต็ด ที่สแตมฟอร์ดบริดจ์. เชลซีชนะ 2–0 กับหนึ่งเข้าประตูตัวเองจาก ออลิเวอร์ นอร์วุด และหนึ่งประตูจาก ฮะกีม ซิยาช. ในรอบรองชนะเลิศที่สนามกลาง สนามกีฬาเวมบลีย์, เชลซีลงเล่นกับทีมผู้นำพรีเมียร์ลีก แมนเชสเตอร์ซิตี และทำให้พวกเขาทะลุเข้ารอบชิงชนะเลิศเป็นครั้งที่สี่ในห้าปีด้วยการเอาชนะไปได้ 1–0 และประตูอื่นจาก ซิยาช.
เส้นทางสู่นัดชิงชนะเลิศ > เลสเตอร์ซิตี

| รอบ | คู่แข่งขัน | ผล |
| --- | --- | --- |
| 3 | สโตกซิตี (A) | 4–0  |
| 4 | เบรนต์ฟอร์ด (A) | 3–1 |
| 5 | ไบรตันแอนด์โฮฟอัลเบียน (H) | 1–0 |
| QF | แมนเชสเตอร์ยูไนเต็ด (H) | 3–1 |
| SF | เซาแทมป์ตัน (N) | 1–0 |
สัญลักษณ์: (H) = สนามทีมเหย้า; (A) = สนามทีมเยือน; (N) = สนามกลาง
ในฐานะทีมจากพรีเมียร์ลีก, เลสเตอร์ซิตีเริ่มต้นในรอบที่สาม, ออกไปเยือนที่อีเอฟแอลแชมเปียนชิป สโตกซิตี. ที่ เบท365 สเตเดียม, เลสเตอร์ชนะ 4–0 กับประตูจาก เจมส์ จัสติน, มาร์ก ออลไบรตัน, อาโยเซ เปเรซ และ ฮาร์วีย์ บานส์. ในรอบต่อไป, พวกเขาถูกจับสลากออกไปเยือนที่อีเอฟแอลแชมเปียนชิป เบรนต์ฟอร์ด และชนะ 3–1 ที่ เบรนต์ฟอร์ดคอมมิวนิตีสเตเดียม เนื่องจากประตูจาก เจงกิซ อึนแดร์, ยูรี ตีเลอมันส์ และ เจมส์ แมดดิสัน. รอบต่อไปพวกเขาลงเล่นกับทีมร่วมพรีเมียร์ลีก ไบรตันแอนด์โฮฟอัลเบียน ที่บ้าน. ที่พวกเขา คิงเพาเวอร์สเตเดียม, เลสเตอร์ซิตีชนะ 1–0 กับหนึ่งประตูจาก เกเลชี อิเฮอานาชอ. ในรอบก่อนรองชนะเลิศ, พวกเขาถูกจับสลากที่บ้านพบกับทีมร่วมพรีเมียร์ลีก แมนเชสเตอร์ยูไนเต็ด และชนะ 3–1 กับสองประตูจาก อิเฮอานาชอและหนึ่งจากตีเลอมันส์. ในรอบรองชนะเลิศที่สนามกลาง สนามกีฬาเวมบลีย์, พวกเขาลงเล่นกับทีมร่วมพรีเมียร์ลีก เซาแทมป์ตัน และทะลุเข้าสู่นัดชิงชนะเลิศด้วยชัยชนะ 1–0 กับหนึ่งประตูของอิเฮอานาชอ.
ก่อนการแข่งขัน

เนื่องจาก การแพร่ระบาดของโควิด-19 ในประเทศอังกฤษ, แมตช์ฟุตบอลในประเทศอังกฤษจะไม่ได้ลงเล่นต่อหน้าฝูงชนที่มากกว่า 4,000 คน ตั้งแต่เดือนมีนาคม 2563. ได้รับการวางแผนโดย สมาคมฟุตบอลอังกฤษ ว่าเอฟเอคัพ นัดชิงชนะเลิศ จะเป็นส่วนหนึ่งของโครงการนำร่องเพื่อให้แฟนๆได้เข้าร่วม. อิงกลิชฟุตบอลลีก มีอันล่าช้าออกไปทำให้ อีเอฟแอลคัพ 2021 นัดชิงชนะเลิศ ด้วยความหวังว่าจะสามารถยอมรับผู้สนับสนุนภายใต้โครงการนำร่องเดียวกัน.
เมื่อวันที่ 14 มีนาคม ค.ศ. 2021, มีการประกาศว่าแฟนๆ มากถึง 20,000 คน จะสามารถเข้าร่วมรอบชิงชนะเลิศได้หลังจากได้รับเลือกให้เป็นผู้นำร่อง. สิ่งนี้เกิดขึ้นเช่นกันในฐานะเวมบลีย์มีกำหนดเป็นเจ้าภาพจัดการแข่งขันบางนัดและนัดชิงชนะเลิศของ ฟุตบอลชิงแชมป์แห่งชาติยุโรป 2020 ในฤดูร้อน. ในขั้นต้นรัฐบาลวางแผนไว้ว่าแฟนๆ จะต้องแสดงหลักฐานเกี่ยวกับสถานะวัคซีนโควิดของพวกเขา. อย่างไรก็ตาม, ในทางตรงกันข้าม, รัฐบาลประกาศให้แฟนๆ ไม่ต้องการหนังสือเดินทางวัคซีนแต่ยังคงต้องแสดงหลักฐานที่เกี่ยวกับ โควิด-19 พีซีอาร์ การทดสอบเพื่อเข้าสู่สนาม.
เชลซีเข้าสู่แมตช์ซึ่งเคยแพ้ รอบชิงชนะเลิศของปีที่ผ่านมา ต่อ อาร์เซนอล. ในทางกลับกันเลสเตอร์ซิตีทะลุเข้าชิงชนะเลิศเอฟเอคัพเป็นครั้งแรกนับตั้งแต่ ปี ค.ศ. 1969.
แมตช์ > รายละเอียด

17:30 BST
| เชลซี | 0–1 | เลสเตอร์ซิตี |
| --- | --- | --- |
|  | รายงาน | ตีเลอมันส์  63' |
ผู้ชม: 21,000 คน
ผู้ตัดสิน: ไมเคิล โอลิเวอร์ (เดอร์แฮม)
| --- | --- |
             เชลซี :              เลสเตอร์ซิตี 
| --- | --- |
 ผู้เล่นยอดเยี่ยมประจำนัด:  ยูรี ตีเลอมันส์ (เลสเตอร์ซิตี) ผู้ช่วยผู้ตัดสิน:  Stuart Burt (Northamptonshire)  Simon Bennett (Staffordshire)  ผู้ตัดสินที่สี่:  Paul Tierney (Lancashire)  ผู้ช่วยผู้ตัดสินสำรอง:  Dan Cook (Hampshire)  ผู้ช่วยผู้ตัดสินวิดีโอ:  Chris Kavanagh (Manchester)  ผู้ช่วยของผู้ช่วยผู้ตัดสินวิดีโอ:  Sian Massey-Ellis (Birmingham):  กฏ-กติกา 90 นาที  30 นาทีของ การต่อเวลาพิเศษ ในกรณีที่จำเป็น  การดวลลูกโทษ ถ้าผลการแข่งขันยังคงเสมอกัน  มีรายชื่อตัวสำรองได้ถึงเก้าคน  การเปลี่ยนตัวสูงสุดได้ถึงห้าคน, กับคนที่หกอนุญาตได้ในช่วงต่อเวลาพิเศษ
แมงคีม

| แมงคีม ช่วงเวลาที่มีชีวิตอยู่: Middle Jurassic–Recent  PreꞒ Ꞓ O S D C P T J K Pg N      |
| --- | --- |

แมงคีมละมั่งเหลือง (Hexarthrius parryi) ตัวผู้

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: อันดับด้วง Coleoptera
อันดับย่อย:: Polyphaga Polyphaga
อันดับฐาน:: Scarabaeiformia Scarabaeiformia
วงศ์ใหญ่:: Scarabaeoidea Scarabaeoidea
วงศ์:: Lucanidae Lucanidae Latreille, 1804

วงศ์ย่อย
 Aesalinae  Lampriminae  Lucaninae  Syndesinae
แมงคีม หรือ ด้วงเขี้ยวกาง หรือ ด้วงคีม เป็นแมลงปีกแข็งในวงศ์ Lucanidae ซึ่งยังแบ่งออกได้เป็นวงศ์ย่อยอีก 4 วงศ์ (ดูในตาราง) พบประมาณ 1,200 ชนิด
แมงคีมมีลักษณะเด่นคือ ในตัวผู้จะมีขากรรไกรล่างที่มีขนาดใหญ่และกางเข้าออกได้เหมือนคีมหรือกรรไกรอันเป็นที่มาของชื่อเรียก ซึ่งใช้สำหรับเป็นอาวุธในการต่อสู้กันและแย่งตัวเมียเช่นเดียวกับแมลงปีกแข็งในวงศ์ Dynastinae ขณะที่ตัวเมียจะมีขนาดและขากรรไกรเล็กกว่า มีสีลำตัวที่อ่อนกว่า  แมงคีมมีขนาดโดยเฉลี่ยประมาณ 12 เซนติเมตร ขณะที่บางชนิดที่ขนาดเล็กมีความยาวเพียง 5 เซนติเมตรเท่านั้น
มีลำตัวโดยรวมค่อนข้างแบน มีหนวดแบบหักเหมือนข้อศอก โดยมีปล้องแรกยาวและปล้องต่อ ๆ ไปเป็นปล้องสั้น ๆ เรียงตัวกันในทิศทางเดียวกันแต่เป็นคนละทิศกับหนวดปล้องแรก ปล้องใกล้ส่วนปลายมีหลายปล้องที่ขยายใหญ่ขึ้นเป็นปมอาจจะประกอบไปด้วยปล้องเล็ก ๆ 3-4 ปล้อง หรือ 5-6 ปล้อง ซึ่งจำนวนปล้องที่ปลายหนวดนี้มีส่วนสำคัญในการอนุกรมวิธานด้วย
แมงคีมวางไข่และตัวหนอนเจริญเติบโตในซากไม้ผุเช่นเดียวกับแมลงปีกแข็งในวงศ์ Dynastinae แต่จะไม่วางไข่ในดิน เพราะระยะเป็นตัวหนอนจะกินอาหารจำพวกไม้ผุหรือเห็ดราที่ติดมากับไม้เหล่านั้น แตกต่างกันไปตามชนิดหรือสกุล โดยใช้เวลาฟักเป็นตัวเต็มวัยนานเป็นแรมปีเหมือนกัน
แมงคีมพบได้ทั่วโลก  ปกติเป็นแมลงที่ไม่ก้าวร้าวต่อมนุษย์ ในประเทศไทยสามารถพบได้หลายชนิด อาทิ แมงคีมยีราฟ (Prosopocoilus giraffa) ซึ่งเป็นชนิดที่มีขนาดใหญ่ มีที่มีขนาดพอ ๆ กับนิ้วมือมนุษย์ พบได้ในป่าเบญจพรรณและป่าดิบแล้งในภาคเหนือและภาคตะวันออก  เป็นชนิดที่หายากใกล้สูญพันธุ์มากแล้ว และมีรายชื่อเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ด้วย
แมงคีมนิยมเลี้ยงเป็นสัตว์เลี้ยงใช้สำหรับต่อสู้กันเช่นเดียวกับแมลงปีกแข็งในวงศ์ Dynastinae ซึ่งอาจจะใช้ต่อสู้ด้วยกันก็ได้ และเป็นที่นิยมสะสมของนักสะสมแมลง
ดูเพิ่ม

ด้วงกว่าง
แหล่งข้อมูลอื่น

ข้อมูลที่เกี่ยวข้องกับ Lucanidae ที่วิกิสปีชีส์
วิกิมีเดียคอมมอนส์มีสื่อเกี่ยวกับ Lucanidae
โทรทัศน์ผ่านดาวเทียม

แผนผังการทำงานของระบบโทรทัศน์ผ่านดาวเทียม
โทรทัศน์ผ่านดาวเทียม (อังกฤษ: Satellite television) เป็นบริการที่ส่งสัญญาณโทรทัศน์ไปยังผู้ชมโดยถ่ายทอดจากดาวเทียมสื่อสารที่โคจรรอบโลกไปยังตำแหน่งของผู้รับชมโดยตรง สัญญาณที่ได้รับผ่านเสาอากาศรูปโค้งกลางแจ้งทั่วไป เรียกว่า จานดาวเทียม และตัวแปลงลงบล็อกสัญญาณรบกวนต่ำ
จากนั้น เครื่องรับสัญญาณดาวเทียมจะถอดรหัสรายการโทรทัศน์ที่ต้องการสำหรับรับชมบนเครื่องรับโทรทัศน์ เครื่องรับอาจเป็นกล่องรับสัญญาณภายนอก หรือเครื่องรับสัญญาณโทรทัศน์ในตัว โทรทัศน์ดาวเทียมมีช่องรายการและบริการหลากหลาย โดยปกติจะเป็นโทรทัศน์เพียงเครื่องเดียวที่มีอยู่ในพื้นที่ทางภูมิศาสตร์ที่ห่างไกลหลายแห่ง ซึ่งไม่มีโทรทัศน์ภาคพื้นดินหรือโทรทัศน์ผ่านสายเคเบิล
สัญญาณระบบที่ทันสมัยถูกถ่ายทอดจากดาวเทียมสื่อสารในย่านความถี่เคยูแบนด์ (12-18 GHz) ที่ต้องการเพียงจานเล็ก ๆ ที่มีเส้นผ่าศูนย์กลางน้อยกว่า 1 เมตร ระบบโทรทัศน์ผ่านดาวเทียมเครื่องแรกเป็นระบบที่ล้าสมัยซึ่งปัจจุบันเป็นที่รู้จักกันในนาม โทรทัศน์รับสัญญาณเฉพาะทาง ระบบเหล่านี้ได้รับสัญญาณแอนะล็อกที่อ่อนแอกว่าที่ส่งไปยังซีแบนด์ (4–8 GHz) จากดาวเทียมประเภทบริการดาวเทียมคงที่ ต้องใช้จานขนาดใหญ่ประมาณ 2-3 เมตร ดังนั้น ระบบเหล่านี้จึงถูกเรียกว่า "จานใหญ่" และมีราคาแพงกว่า จึงได้รับความนิยมน้อยกว่า
ระบบแรกใช้สัญญาณแอนะล็อก แต่สมัยใหม่ใช้สัญญาณดิจิทัลที่อนุญาตให้ส่งสัญญาณโทรทัศน์ความละเอียดสูงแบบทันสมัย เนื่องจากประสิทธิภาพสเปกตรัมที่ดีขึ้นของการออกอากาศโทรทัศน์ระบบดิจิทัลอย่างมีนัยสำคัญ ในปี ค.ศ. 2018 สตาร์วันซีทู จากประเทศบราซิล เป็นดาวเทียมออกอากาศประเภทเดียวที่เหลืออยู่ในสัญญาณแอนะล็อกเช่นเดียวกับหนึ่งช่อง (C-SPAN) บน AMC-11 จากสหรัฐ
จำเป็นต้องใช้ตัวรับสัญญาณที่แตกต่างกันสำหรับทั้ง 2 ประเภท การส่งสัญญาณและช่องสัญญาณบางรายการไม่มีการเข้ารหัส ดังนั้นจึงสามารถออกอากาศฟรีหรือรับชมฟรี ขณะที่ช่องอื่น ๆ อีกมากมายถูกส่งด้วยการเข้ารหัส (โทรทัศน์ประเภทเสียเงินรับชม) ทำให้ผู้ชมต้องสมัครและชำระค่าธรรมเนียมรายเดือนเพื่อรับชมรายการ
ปัจจุบันโทรทัศน์ผ่านดาวเทียมกำลังได้รับผลกระทบจากแนวโน้มที่จะเกิดการตัดสาย คือการที่ผู้คนกำลังเปลี่ยนไปสู่โทรทัศน์ผ่านสัญญาณต่อเนื่องทางอินเทอร์เน็ต
ดูเพิ่ม

โทรทัศน์ภาคพื้นดิน
โทรทัศน์ผ่านสายเคเบิล
ไอลล์บีแดร์

| "I'll Be There"> เพลงโดยThe Jackson 5.จากอัลบั้มThird Album |
| --- | --- |
ด้านบี: "One More Chance"
วางจำหน่าย: 28 สิงหาคม ค.ศ. 1970 (1970-08-28)
บันทึกเสียง: Hitsville West, Los Angeles in 1970
แนวเพลง: ป็อป โซล
ความยาว: 3:57
ค่ายเพลง: โมทาวน์ M 1171
ผู้ประพันธ์เพลง: Berry Gordy, Bob West, Hal Davis, Willie Hutch
โปรดิวเซอร์: Berry Gordy, Bob West, Hal Davis, Willie Hutch
I'll Be There เป็นเพลงโซลที่แต่งโดย เบอร์รี กอร์ดี, บ็อบ เวสต์, ฮัล เดวิส และวิลลี ฮัทช์ ทีมนักแต่งเพลงของโมทาวน์ ขับร้องโดยวงเดอะแจ็กสันไฟฟ์  บันทึกเสียงในอัลบั้มที่สาม วางจำหน่ายในปี ค.ศ. 1970  ขึ้นถึงอันดับหนึ่งจากการจัดอันดับของนิตยสารบิลบอร์ด และกลายเป็นซิงเกิลที่สี่ของวงที่ขึ้นถึงอันดับหนึ่ง ต่อจาก "I Want You Back", "ABC", และ "The Love You Save"  เพลงนี้ร้องนำโดยไมเคิล แจ็กสัน, เจอร์เมน แจ็กสัน, แจ็กกี แจ็กสัน และมาร์ลอน แจ็กสัน (ยกเว้น ติโต แจ็กสัน ที่ร้องประสานเสียง)
ซิงเกิล I'll Be There มียอดจำหน่ายสูงถึง 4.2 ล้านแผ่นในสหรัฐอเมริกา และ 6.1 ล้านแผ่นทั่วโลก เป็นซิงเกิลที่ประสบความสำเร็จที่สุดของเดอะแจ็กสันไฟฟ์ และทำลายสถิติเพลงของโมทาวน์ที่มียอดขายสูงสุด แทนที่เพลง "I Heard It Through the Grapevine" ของมาร์วิน เกย์ และครองสถิติอยู่เป็นเวลา 11 ปี จนถึงปี 1981 สถิติจึงถูกแทนที่ด้วยเพลง "Endless Love" ของไลโอเนล ริชชีและไดอาน่า รอสส์
ในปี ค.ศ. 1992 เพลงนี้ถูกนำมาร้องใหม่โดยมารายห์ แครี บรรจุในอัลบั้มบันทึกการแสดงสดกับเอ็มทีวี ในรายการ “MTV Unplugged”  ร้องคู่กับเทรย์ โลเรนซ์ โดยมารายห์ร้องท่อนที่ไมเคิลเคยร้องไว้ ส่วนโลเรนซ์ร้องท่อนที่เจอร์เมนเคยร้อง บันทึกเสียงเมื่อวันที่ 16 มีนาคม 1992 ออกอากาศเมื่อวันที่ 20 พฤษภาคม 1992  และตัดเป็นซิงเกิล
ซิงเกิลฉบับมารายห์ แครี ติดอันดับหนึ่งในสหรัฐอเมริกา  ถูกเสนอเช้าชิงรางวัลแกรมมีสาขาอาร์แอนด์บี ประจำปี 1993 แต่พ่ายแพ้ให้กับเพลง "End of the Road" ของ บอยซ์ ทู เม็น
โปลิตบูโรที่ 10 แห่งพรรคประชาชนปฏิวัติลาว

โปลิตบูโรที่ 10 แห่งพรรคประชาชนปฏิวัติลาว เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 10 ทันทีหลังแต่งตั้งคณะกรรมการกลางที่ 10 ใน ค.ศ. 2016
สมาชิกอันดับ 7 ไซสมพอน พมวิหาน เป็นลูกชายของอดีตเลขาธิการทั่วไปของพรรค ไกสอน พมวิหาน
สมาชิก

| อันดับ | ชื่อ | อักษรลาว | โปลิตบูโรที่ 9 | โปลิตบูโรที่ 11 | เกิด (ค> ศ.) | เพศ |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | วอละจิด, บุนยังบุนยัง วอละจิด | ບຸນຍັງ ວໍລະຈິດ | เก่า | เกษียณ | 1937 | ชาย |  |  |  |  |  |  |  |  |  |  |  |  |  |  |  |  |
| 2 | สีสุลิด, ทองลุนทองลุน สีสุลิด | ທອງລຸນ ສີສຸລິດ | เก่า | ได้รับเลือก | 1945 | ชาย |  |  |  |  |  |  |  |  |  |  |  |  |  |  |  |  |
| 3 | ยาท่อตู้, ปานีปานี ยาท่อตู้ | ປານີ ຢາທໍ່ຕູ້ | เก่า | ได้รับเลือก | 1951 | หญิง |  |  |  |  |  |  |  |  |  |  |  |  |  |  |  |  |
| 4 | จิดมะนี, บุนทองบุนทอง จิดมะนี | ບຸນທອງ ຈິດມະນີ | เก่า | ได้รับเลือก | 1949 | ชาย |  |  |  |  |  |  |  |  |  |  |  |  |  |  |  |  |
| 5 | วิพาวัน, พันคำพันคำ วิพาวัน | ພັນຄໍາ ວິພາວັນ | เก่า | ได้รับเลือก | 1951 | ชาย |  |  |  |  |  |  |  |  |  |  |  |  |  |  |  |  |
| 6 | โพสีคำ, จันสีจันสี โพสีคำ | ຈັນສີ ໂພສີຄຳ | ใหม่ | เกษียณ | 1948 | ชาย |  |  |  |  |  |  |  |  |  |  |  |  |  |  |  |  |
| 7 | พมวิหาน, ไซสมพอนไซสมพอน พมวิหาน | ໄຊສົມພອນ ພົມວິຫານ | ใหม่ | ได้รับเลือก | 1946 | ชาย |  |  |  |  |  |  |  |  |  |  |  |  |  |  |  |  |
| 8 | จันยาลาด, จันสะหมอนจันสะหมอน จันยาลาด | ຈັນສະໝອນ ຈັນຍາລາດ | ใหม่ | ได้รับเลือก | 1955 | ชาย |  |  |  |  |  |  |  |  |  |  |  |  |  |  |  |  |
| 9 | พมมะทัด, คำพันคำพัน พมมะทัด | ຄໍາພັນ ພົມມະທັດ | ใหม่ | ได้รับเลือก | 1954 | ชาย |  |  |  |  |  |  |  |  |  |  |  |  |  |  |  |  |
| 10 | คุดไพทูน, สินละวงสินละวง คุดไพทูน | ສິນລະວົງ ຄຸດໄພທູນ | ใหม่ | ได้รับเลือก | 1953 | ชาย |  |  |  |  |  |  |  |  |  |  |  |  |  |  |  |  |
| 11 | สีพันดอน, สอนไซสอนไซ สีพันดอน | ສອນໄຊ ສີພັນດອນ | ใหม่ | ได้รับเลือก | 1966 | ชาย |  |  |  |  |  |  |  |  |  |  |  |  |  |  |  |  |
อ้างอิง:
ไทยวีเมนส์ลีก ฤดูกาล 2567/68 รอบคัดเลือก

การแข่งขันฟุตบอล ไทยวีเมนส์ลีก ฤดูกาล 2568 รอบคัดเลือก จัดการแข่งขันขึ้นเพื่อหาทีมเข้าร่วมการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์ เป็นผู้ดำเนินการจัดการแข่งขัน โดยจัดการแข่งขันใน สนามศูนย์พัฒนาศักยภาพกีฬาฟุตบอล มหาวิทยาลัยกรุงเทพธนบุรี ระหว่างวันที่ 22 กันยายน – 1 ตุลาคม 2567 โดยคัดเอา 3 สโมสรที่ดีที่สุด เข้าร่วมการแข่งขันไทยวีเมนส์ลีก 2 ฤดูกาล 2568
โอตะ

โอตะ อาจหมายถึง
โอตากุ ผู้คลั่งไคล้เกี่ยวกับวัฒนธรรมญี่ปุ่น
เขตโอตะ เขตพิเศษเขตหนึ่งในมหานครโตเกียว ประเทศญี่ปุ่น
แม่น้ำโอตะ แม่น้ำสายหลักในจังหวัดฮิโรชิมะ ประเทศญี่ปุ่น
นครโอตะ นครในจังหวัดกุมมะ ประเทศญี่ปุ่น
แมงซู่ซ่า

แมงซู่ซ่า เป็นแมลงปีกแข็ง  รูปร่างคล้ายกับแมงกุดจี่ แต่ตัวโตกว่า โดยมีชีวิตอยู่กับขี้ควายตั้งแต่เกิดจนตาย ตัวเต็มวัยเมื่อได้รับการผสมพันธุ์แล้วจะบินไปหากองขี้ควายที่ใหม่ เพื่อเป็นแหล่งอาหารและวางไข่
ขนาด

แมงซู่ซ่า มีขนาดความยาวตั้งแต่ปากจนถึงก้นประมาณ 4.5 เซนติเมตร ความกว้างลำตัวประมาณ 3.5 เซนติเมตร